section_heading: Povijest, znanost i moral
paragraph_text: S druge strane, Max Weber kaže da bi povjesničar trebao izricati moralne prosudbe o institucijama, a ne o pojedincima koji su ih stvorili. (str. 65) Oni pak koji žestoko optužuju pojedince, često amnestiraju cijele skupine i društva. (Str. 65) Problemi vrednovanja vide se u različitom odnosu prema industrijalizaciji Velike Britanije 1780. – 1870. koje se ocjenjuje kao progresivno zbivanje; tadašnje mjere prisile i ekspolatacije, patnje seljaka i radnika, procjenjuje se u tom pristupu bile su žalosne, ali povijesno nužne. Možemo tako razmatrati zato što nema više živih žrtava tih zbivanja ili njihovih neposrednih potomaka, dok za industrijalizaciju SSSR-a to ne vrijedi. (Str. 66-67)